Alocațiile copiilor nu se vor mări. Orban: "Ne dorim, dar nu avem bani".
Judecătorii CCR au respins sesizarea Guvernului pe proiectul de lege care prevede dublarea alocaţiilor. Proiectul adoptat în Parlament este constituțional. Curtea Constituţională a decis că Guvernul trebuie să dubleze alocaţiile. Nici această decizie nu schimbă poziţia lui Ludovic Orban: "Nu avem bani". Impactul financiar pentru dublarea alocaţiilor este de 7 miliarde de lei.
Deja nu te mai miră când Guvernul şi Curtea Constituţională nu sunt pe aceeaşi lungime de undă.Şi nici când guvernanţii îţi spun că nu au bani. Cu toate astea, poate sperai că după ce judecătorii CCR au respins sesizarea Guvernului pe proiectul de lege care prevede dublarea alocaţiilor, vei primi, în sfârşit, mai mulţi bani pentru copilul tău.Ei bine, chiar şi acum, premierul Orban rămâne la acelaşi "nu se poate". Şi cu dorinţa… până când dorinţele devin fapte, tu poţi doar să aştepţi."Nu avem posibilitatea să dublăm alocaţiile. Alocaţiile au fost dublate în 2019, la Legea bugetului. Dar ne dorim creşterea alocaţiilor, vom asigura o creştere a alocaţiilor constantă. (…) Sigur că ne dorim creşterea alocaţiilor. Este foarte greu de susţinut financiar", a declarat Ludovic Orban.